Lokman Ayebe

Lokman Ayebe, di sala 1981’ê de, li Dêrikê li Kurdistana Bakur çêbû, nivîskarekî Kurd e.

Li Zanîngeha Dîcleyê beşa hesapgeriyê xwend. Di 18 saliya xwe de bi Tirkî dest bi nivîsandinê kir. Dû re li gel ku baş dizanîbûn wê hevdu biêşînin jî, li qedera xwe ango li Kurmanciya xwe vegeriya.

Romana nivîskar a yekem, Jar lê Sermest, di sala 2004an de ji aliyê Weşanên Belkîyê ve hate çap kirin. Piştî wê sê salan, di sala 2007'an de ji aliyê heman weşanxaneyê ve romana wî ya duyem a bi navê Gava Heyatê hate derxistin.

Lokman Ayebe di heman wextî de di Kovara Çirûskê de çîrok û gotaran dinivisîne. Ayebe, hîn jî li Dêrikê dijî.

Kategorî:Jidayikbûn 1981
Kategorî:Kesên ji Dêrika Çiyayê Maziyê
Kategorî:Nivîskarên kurd